HPT เฮ! กำไร Q2/59 โต 56% มาที่ 2.85 ลบ. หลังรายได้จากการขายพุ่ง
HPT เฮ! กำไร Q2/59 โต 56% มาที่ 2.85 ลบ. จากปีก่อนกำไร 1.83 ลบ. หลังรายได้จากการขายพุ่ง ขณะที่ช่วง 6 เดือนแรกมีกำไร 5.12 ลบ. เพิ่มขึ้น 18% จากปีก่อน 4.34 ลบ.
15 ส.ค. 2559

บริษัท โฮม พอตเทอรี่ จำกัด (มหาชน) หรือ HPT รายงานผลการดำเนินงานไตรมาส 2/59 สิ้นสุดวันที่ 30 มิ.ย.59มีกำไรสุทธิ 2.85 ล้านบาท หรือมีกำไรสุทธิ 0.005 บาทต่อหุ้น เพิ่มขึ้น 56% จากช่วงเดียวกันของปีก่อนที่มีกำไรสุทธิ 1.83 ล้านบาท หรือมีกำไรสุทธิ 0.004 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากในไตรมาส 2 ปี 2559 บริษัทมีรายได้จากการขายคิดเป็นมูลค่า 29.32 ล้านบาท เพิ่มขึ้นจากช่วงเดียวกันของปี 2558
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 5.12 ล้านบาท หรือ 0.01 บาทต่อหุ้น เพิ่มขึ้น 18% จากช่วงเดียวกันของปีก่อนที่มีกำไรสุทธิ 4.34  ล้านบาท หรือ 0.011 บาทต่อหุ้น